ข้อบัญญัติองค์การบริหารส่วนตำบลท่านัดเรื่อง การควบคุมโรคพิษสุนัขบ้าในเขตองค์การบริหารส่วนตำบลท่านัดพ.ศ. ๒๕๖๑[๑] โดยที่เป็นการสมควรตราข้อบัญญัติองค์การบริหารส่วนตำบลท่านัดว่าด้วยการควบคุมโรคพิษสุนัขบ้าในเขตองค์การบริหารส่วนตำบลท่านัดอาศัยอำนาจตามความในมาตรา ๖๗ (๓) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลท่านัดโดยความเห็นชอบของสภาองค์การบริหารส่วนตำบลท่านัดและนายอำเภอดำเนินสะดวกจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลท่านัด เรื่องการควบคุมโรคพิษสุนัขบ้าในเขตองค์การบริหารส่วนตำบลท่านัด พ.ศ. ๒๕๖๑ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลท่านัดตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลท่านัดแล้วเจ็ดวันข้อ ๓ บรรดาข้อบัญญัติ ระเบียบ และคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้สัตว์ควบคุม หมายความว่า สุนัข แมวเจ้าของ หมายความว่า ผู้ครอบครอง เลี้ยงดูแล รวมถึงผู้ควบคุมสัตว์วัคซีน หมายความว่า วัคซีนป้องกันโรคพิษสุนัขบ้าสำหรับสัตว์เครื่องหมายประจำสัตว์ หมายความว่า ป้ายที่แสดงว่าสัตว์นั้นได้รับการฉีดวัคซีนอาการของโรคพิษสุนัขบ้า หมายความว่า ในกรณีของสุนัขมีอาการดุร้าย วิ่งเพ่นพ่าน กัดสิ่งกีดขวาง ชอบซุกในที่มืดปากอ้า ลิ้นห้อย น้ำลายไหล ตัวแข็ง ขาหลังอ่อนเพลีย เดินโซเซ หรือสัตว์อื่นที่กำหนดมีอาการดังกล่าวผู้ประกอบการบำบัดโรคสัตว์ หมายความว่า ผู้ประกอบการบำบัดโรคสัตว์ตามกฎหมายสัตวแพทย์ หมายความว่า สัตวแพทย์ของกรมปศุสัตว์หรือผู้มีวุฒิไม่ต่ำกว่าประกาศนียบัตรวิชาสัตวแพทย์ปฏิบัติงานในหน่วยงานของรัฐเจ้าพนักงานท้องถิ่น หมายความว่า นายกองค์การบริหารส่วนตำบลท่านัดข้อ ๕ เจ้าของสัตว์ต้องจัดการให้สัตว์ในครอบครองได้รับการฉีดวัคซีนจากสัตวแพทย์หรือผู้ประกอบการบำบัดโรคสัตว์โดยให้ฉีดควบคุมครั้งแรกเมื่อสัตว์มีอายุ๒ ถึง ๔ เดือนหรือตามความเห็นของสัตวแพทย์และให้มีการฉีดวัคซีนครั้งต่อไปตามที่กำหนดในใบรับรองฉีดวัคซีนโดยเจ้าของสัตว์ต้องเสียค่าธรรมเนียมตามที่จังหวัดกำหนดข้อ ๖ ในที่สาธารณะถ้าปรากฏว่าสัตว์ควบคุมใดไม่มีเครื่องหมายประจำตัวสัตว์หรือมีแต่เป็นเครื่องหมายประจำตัวปลอมให้เจ้าพนักงานท้องถิ่นมีอำนาจจับสัตว์นั้นเพื่อกักขังถ้าไม่มีเจ้าของมารับภายใน๕ วัน ให้เจ้าพนักงานท้องถิ่นมีอำนาจทำลายสัตว์นั้นได้และถ้ามีเจ้าของสัตว์มารับคืนในเวลาที่กำหนดให้เจ้าของสัตว์นั้นชดใช้ค่าเสียหายในการดูแลสัตว์นั้นตามความเป็นจริงข้อ ๗ เมื่อปรากฏว่าสัตว์ควบคุมใดมีอาการของโรคพิษสุนัขบ้าให้เจ้าของสัตว์ควบคุมนั้นแจ้งต่อเจ้าพนักงานท้องถิ่นภายใน๒๔ ชั่วโมง นับแต่เวลาที่พบสัตว์นั้นแสดงอาการของโรคพิษสุนัขบ้าข้อ ๘ ในกรณีที่สัตว์ในควบคุมถูกสัตว์อื่นที่แสดงอาการของโรคพิษสุนัขบ้ากัดให้เจ้าของสัตว์แจ้งต่อเจ้าพนักงานท้องถิ่นภายใน๒๔ ชั่วโมงนับแต่รู้ว่าสัตว์ของตนถูกกัดและพนักงานท้องถิ่นต้องแจ้งให้สัตวแพทย์ดำเนินการต่อไปข้อ ๙ ในที่สาธารณะถ้าปรากฏสัตว์ควบคุมใดแสดงอาการของโรคพิษสุนัขบ้าให้เจ้าพนักงานท้องถิ่นมีอำนาจทำลายสัตว์ควบคุมนั้นได้ข้อ ๑๐ ให้ผู้ที่มีสัตว์ควบคุมในการครอบครองมาแจ้งการครอบครองต่อเจ้าพนักงานหลังจากข้อบัญญัตินี้มีผลบังคับใช้ภายใน๑ เดือน หรือหลังจากมีสัตว์นั้นในครอบครองภายใน ๑ เดือนเพื่อที่จะให้เจ้าพนักงานท้องถิ่นจัดทำสัญลักษณ์ไว้ที่ตัวสัตว์อันเป็นเครื่องหมายให้ทราบว่าสัตว์นั้นมีเจ้าของข้อ ๑๑ ถ้าเจ้าของสัตว์ควบคุมไม่ดำเนินการฉีดวัคซีนให้แก่สัตว์ควบคุมของตนต้องระวางโทษปรับไม่เกิน๒๐๐ บาทข้อ ๑๒ ผู้ที่ใช้เครื่องหมายประจำตัวปลอมขัดขวางมิให้เจ้าหน้าที่สัตว์แพทย์หรือพนักงานท้องถิ่นซึ่งปฏิบัติตามข้อ๖ ข้อ ๙ ต้องระวางโทษปรับไม่เกิน ๕๐๐ บาทข้อ ๑๓ ผู้ใดฝ่าฝืนหรือไม่ปฏิบัติตามข้อบัญญัตินี้ในข้อ๗ ข้อ ๘ และข้อ ๑๐ ต้องระวางโทษปรับไม่เกิน ๒๐๐ บาทข้อ ๑๔ บรรดาความผิดตามข้อบัญญัตินี้ให้นายกองค์การบริหารส่วนตำบลท่านัดหรือผู้ที่ได้รับมอบหมายมีอำนาจเปรียบเทียบปรับและผู้ต้องหาได้ชำระค่าปรับตามคำเปรียบเทียบปรับภายในระยะเวลาที่กำหนดแล้วเป็นอันเลิกกันข้อ ๑๕ ให้นายกองค์การบริหารส่วนตำบลท่านัดเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่งอื่นใด เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๘ มีนาคม พ.ศ. ๒๕๖๑สมยศ อุ่นเจริญนายกองค์การบริหารส่วนตำบลท่านัดพิมพ์มาดา/ธนบดี/จัดทำ๘ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๑๑ ง/หน้า ๒๓๓/๖ ธันวาคม ๒๕๖๑